GUVERNUL ROMÂNIEI

## HOTĂRÂRE

privind înscrierea bunurilor mobile aflate în administrarea Ministerului Energiei, aferente coridorului de expropriere al lucrării de utilitate publică de interes național "S.N.G.N. ROMGAZ-S.A. - Conductă de aducţiune a sondei 15 Bilciureşti", judeţul Dâmboviţa", în inventarul centralizat al bunurilor din domeniul public al statului

 În temeiul art. 108 din Constituţia României, republicată şi al art. 20 [alin. (1)](http://lege5.ro/Gratuit/ge4tomzt/legea-nr-213-1998-privind-bunurile-proprietate-publica?pid=21144421&d=2016-09-28#p-21144421) din Legea nr. 213/1998 privind bunurile proprietate publică, cu modificările şi completările ulterioare, și

având în vedere art. 9 alin. (4) din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare,

**Guvernul României** adoptă prezenta hotărâre.

**Art.1** -Se aprobă înscrierea în inventarul centralizat al bunurilor din domeniul public al statului, a bunurilor imobile aflate în administrarea Ministerului Energiei, rezultate ca urmare a exproprierii, în baza Hotărârii Guvernului nr. 958/2015 privind aprobarea amplasamentului şi declanşarea procedurilor de expropriere a imobilelor proprietate privată situate în coridorul de expropriere al lucrării de utilitate publică de interes naţional "S.N.G.N. ROMGAZ-S.A. - Conductă de aducţiune a sondei 15 Bilciureşti", judeţul Dâmboviţa" cu date de identificare prevăzute în anexa, care face parte integrantă din prezenta hotărâre.

**Art.2** -Ministerul Energiei va actualiza în mod corespunzător datele din evidenţa cantitativ-valorică şi, împreună cu Ministerul Finanţelor Publice, va opera completările şi modificările corespunzătoare în anexa nr.47 la Hotărârea Guvernului [nr. 1.705/2006](http://lege5.ro/Gratuit/he4tmmjy/hotararea-nr-1705-2006-pentru-aprobarea-inventarului-centralizat-al-bunurilor-din-domeniul-public-al-statului?pid=&d=2016-09-28) pentru aprobarea inventarului centralizat al bunurilor din domeniul public al statului, cu modificările şi completările ulterioare.

**PRIM-MINISTRU**

**Vasilica- Viorica DĂNCILĂ**